Αγαπητοί φοιτητές,

Η διαδικτυακή εξέταση του μαθήματος **«Ειδικά θέματα δικαίου»** θα λάβει χώρα στις 23 ΙΟΥΝΙΟΥ 2021 και ώρα 4.00 μ.μ. **μέσω ΖΟΟΜ** και θα είναι **διάρκειας 45 λεπτών της ώρας.**

- Παρακαλείστε να εισέλθετε στην αίθουσα του ΖΟΟΜ στις 4.00 μ.μ. ακριβώς για να γίνει ο έλεγχος ταυτοποίησης με τη χρήση της φοιτητικής σας ταυτότητας. Μετά τις 4.10 μ.μ. δεν θα μπορεί να εισέλθει στην αίθουσα άλλος φοιτητής.

- Η εξέταση πραγματοποιείται **με ανοιχτές σημειώσεις και ανοιχτά βιβλία.** Υποχρεωτικά θα έχετε **ανοικτές κάμερες και μικρόφωνα**. Παρακαλείσθε να κάνετε απόλυτη ησυχία. Απαγορεύεται να συνεργαστείτε με κάποιον συμφοιτητή σας είτε τηλεφωνικώς, είτε με μήνυμα ή e-mail.

**-** Τα θέματα θα αναρτηθούν στο chat του zoom της αίθουσάς σας. Η ανάρτηση θα γίνει στις 4.15μ.μ.

- Οι απαντήσεις σας θα πρέπει να δοθούν ΜΟΝΟ **χειρόγραφα πάνω σε χαρτί**, το οποίο καλείστε να ψηφιοποιήσετε με σκανάρισμα (π.χ. χρησιμοποιώντας μηχάνημα scanner ή την εφαρμογή camscan για κινητά). Συγκεκριμένα, θα πρέπει να αποστείλετε ηλεκτρονικά το γραπτό σας σκαναρισμένοστο e-mail **aimilia\_ef@yahoo.gr** το αργότερο σαράντα πέντε (45) λεπτά μετά από τη στιγμή ανάρτησης των θεμάτων εξέτασης. Βεβαιωθείτε ότι τα υποβαλλόμενα αρχεία ανοίγουν και είναι ευανάγνωστα. Είναι δική σας ευθύνη να το διασφαλίσετε.

- Πάνω στο γραπτό σας θα αναγράψετε ΟΝΟΜΑ, ΕΠΙΘΕΤΟ, Αριθμό Μητρώου (ΑΜ) και ΑΡΙΘΜΟ ΚΙΝΗΤΟΥ ΤΗΛΕΦΩΝΟΥ. Μαζί με το γραπτό σας, παρακαλώ να αποστείλετε σε φωτογραφία ή σκαναρισμένηκαι την φοιτητική σας ταυτότητα.

- Δεν θα γίνουν δεκτές ερωτήσεις επί των θεμάτων, διότι κατά τη διάρκεια των διαδικτυακών μαθημάτων έχουμε λύσει παρόμοιες ασκήσεις.

- Χρήση κινητού τηλεφώνου επιτρέπεται να κάνετε μόνο στο τέλος της εξέτασης για να σκανάρετε το γραπτό σας.

- Αποστολή των απαντήσεών σας σε συμφοιτητή σας, θα σας οδηγήσει σε αποκλεισμό σας από την εξέταση.

- Σε περίπτωση που κατά τον έλεγχο των ψηφιοποιημένων γραπτών, υπάρχει υποψία ότι κάποιος φοιτητής παραβίασε τις οδηγίες και τους όρους των εξετάσεων, η εξετάστρια διατηρεί το δικαίωμα να καλέσει τον φοιτητή στο κινητό του τηλέφωνο και να ορίσει προφορική εξέταση.

Καλή σας επιτυχία!

Αιμιλία Ευθυμίου, Ακαδημαϊκός υπότροφος ΔΙΠΑΕ, Διδάκτωρ Νομικής